Pistorius vandag in hofPistorius met sy aankoms by die Boschkop-polisiestasie. Foto: SAPA Pistorius (26) het gister laatmiddag steeds dieselfde grys sweetpaktop aangehad as toe hy die oggend by sy huis in die Silver Woods-landgoed in hegtenis geneem is in verband met die moord op sy vriendin Reeva Steenkamp (30). Kenny Oldwage, Pistorius se regsverteenwoordiger, het bevestig dat sy kliënt van moord aangekla is. “Hy is emosioneel maar hy hou by.” Pistorius sal na verwagting vandag om borg aansoek doen. Die staat het reeds aangedui dat hy borg sal teenstaan. Daar is aanvanklik Donderdagoggend berig dat Pistorius gedink het Steenkamp was ŉ inbreker waarna hy haar geskiet het. Brig. Denise Beukes, woordvoerder van die polisie, het egter later die dag gesê dat die polisie nie weet waar die bewerings vandaan kom nie. Beukes het ook aan die media gesê dat daar al “voorvalle” by Pretorius se huis was. “Ek kan bevestig dat daar voorheen gevalle van ŉ huishoudelike aard by sy huis was en dit sal deel vorm van die ondersoek.” Daar is intussen ook berig dat bure ŉ stryery gehoor het voor die skietvoorval.